तीनों टीमें कर्नाटक पुलिस की एसआईटी से मिलकर ये जानने की कोशिश करेंगी की तकरीबन 12 दिनों की पूछताछ में क्या कलबुर्गी, पानसरे और दाभोलकर हत्याकांड के बारे में भी कुछ सुराग मिला या नहीं? साथ ही साथ यह एजेंसियां अपने कुछ सवाल भी एसआईटी को देंगी ताकि वे सवाल नार्को टेस्ट के वक़्त अवैध हथियारों के व्यापारी नवीन से पूछे जा सकें. हालांकि ये टीमें अगर नवीन से पूछताछ करना चाहें तो इसके लिए अदालत की इजाज़त की ज़रूरत पड़ेगी. केटी नवीन कुमार फिलहाल न्यायिक हिरासत में जेल में है.